open-index/open-wikipedia-markdown huggingface dataset:
Trude Drevland

**Trude Harriet Larssen Drevland** (1947) er en tidligere politiker for Høyre og ordfører i Bergen fra 2011 til 2015.

Drevland har sittet i fylkesutvalget i Hordaland, og var byråd for helse og sosiale saker i Bergen fra 2003 til 2007. Fra 2007 til 2011 var hun varaordfører for ordfører Gunnar Bakke i Bergen, før hun overtok ordførervervet i 2011. Drevland fullførte perioden som ordfører, men gikk den siste tiden ut i ulønnet permisjon etter korrupsjonsanklager og mediaoppmerksomhet om saken.

Drevland er Georgias honorærekonsul fra 2019.

## Bakgrunn
Hun er født og oppvokst i Melbu i Hadsel kommune i Vesterålen i Nordland.

Hun giftet seg i 1983 med jurist Odd Arild Drevland. De skilte lag i 2017.

Hun er søster til tidligere ordfører i Nittedal, Vigdis M. Gjelsvik, født Larssen, og skuespiller Lars Andreas Larssen. Drevland er tante til forfatter Vetle Lid Larssen, filmprodusent Gaute Lid Larssen og musiker Sivert Høyem.

## Karriere
Trude Drevland er utdannet sykepleier. Hun arbeidet innen sykepleie 1969–1997, i Ringerike, Sandefjord og Oslo. Ved Stokmarknes sykehus var hun sjefsykepleier, i Bergen var hun først bestyrer ved Fyllingsdalen sykehjem og senere prosjektdirektør på Bergen Røde Kors sykehjem. Drevland underviste også en periode i geriatri ved Betanien diakonale høgskole.

Hun var generalsekretær i Norges Musikkorps Forbund (NMF) 1997–2002. Hun var deretter næringspolitisk leder i Bergen Næringsråd.

I perioden 2019–2022 var hun leder av *Rådet for et aldersvennlig Norge*, som er en videreføring av Statens seniorråd.

## Korrupsjonsanklager
Den 18. september 2015 ble Drevland siktet for grov korrupsjon i den såkalte cruisesaken. Bakgrunnen var at hun som gudmor hadde blitt fløyet med privatfly til Venezia i juni 2015 for å delta i sjøsettingen av cruiseskipet «Viking Star», betalt av cruiserederen Torstein Hagen, og at hun hadde takket ja til et cruise fra Istanbul med det samme skipet. Dette valgte hun senere å takke nei til. Drevland takket også nei til personlig gudmorgave. Rederiet ga i stedet en halv million kroner til rustiltak i Bergen kommune. Havnedirektøren i Bergen var også siktet i saken og var med på reisen til Venezia.

I desember 2016 ble saken mot både Drevland, skipsreder Hagen og havnedirektøren henlagt av statsadvokaten.

## Bibliografi
* Trude N. Dreveland (2016): *Litt privat*. Aschehoug

## TV-deltagelse
Drevland har deltatt i en flere TV-produksjoner, deriblant *[[Skal vi danse (TV-program)|Skal vi danse]]* på TV2 (2017), *Rikets roast* på VGTV (2023), og *[[Portrettmesterskapet]]* på NRK (2023).

## Referanser


## Eksterne lenker
* 
* 
* 
*
Slaget ved Barcelona

**Slaget ved Barcelona** var et slag under det katalanske opprøret som varte i tre dager fra 1. til 3. juli 1642. Slaget sto mellom den franske og den spanske flåten. Den franske flåten besto av total 83 krigsfartøyer, hvorav 44 skip, 25 galeier og 14 brannskip. Fra 1. juli besto den spanske flåten av 52 krigsfartøyer, hvorav 36 skip, 10 galeier og 6 brannskip. Dette var en av samtidens største maritime sammenstøt på Middelhavet der kampene var om herredømmet over sjøveiene til Barcelona. 

I de tre dagene hadde begge flåter flere sammenstøt der de rettet konsentrerte angrep på hverandre med brannskip. Under forvirringen som oppsto under sjøslaget ble et fransk storskip ødelagt med stort tap av liv. Den franske overmakten ble til slutt for mye for spanjolene, som trakk seg vekk fra farvannet. Sjøslaget ble ikke avgjørende i det katalanske opprøret og den franske flåten, som støttet de katalanske opprørerne, returnerte til Mallorca.

## Kilder
* *Jan Glete* Warfare at Sea 1500-1650 2000 ISBN 0-415-21455-6
United Airlines Flight 93

**United Airlines Flight 93** var det fjerde og siste flyet som ble kapret i terrorangrepet 11. september 2001. Flyet tok av fra Newark i New Jersey med San Francisco i California som mål. I henhold til ordinær rute skulle flyet ta av omtrent samtidig som de tre andre flyene. Men flyet var cirka 25 minutter forsinket da det tok av klokken 08.42 lokal tid. Klokken 09.28 ble flyet kapret og kursen deretter endret til Washington, DC. Etter at passasjerene igjennom telefonsamtaler fra flyet ble klar over flystyrtene i World Trade Center og Pentagon, forsøkte de å ta tilbake kontrollen over flyet. Men klokken 10.03 ble flyet styrtet av kaprerne i Shanksville i Pennsylvania. Alle de 44 ombord omkom i styrten.

## Se også
* American Airlines Flight 11
* United Airlines Flight 175
* American Airlines Flight 77

## Eksterne lenker

*  THE 9/11 COMMISSION REPORT Final Report of the National Commission on Terrorist Attacks Upon the United States
*  Flight Path Study United Airlines Flight 93
Richard Beymer

**Richard Beymer** (født 1938) er en amerikansk skuespiller mest kjent for hovedrollen i storfilmen *[[West Side Story]]* fra 1961, som han vant sin første og eneste Golden Globe-statuett for.

Samme året hadde Richard Beymer et forhold til skuespillerinnen Sharon Tate, som han klarte å overbevise om å satse på en karriere som skuespiller.

Richard Beymer er også kjent for sin rolle i *[[Anne Franks dagbok (film)|The Diary of Anne Frank]]* fra 1959, *[[Den lengste dagen|The Longest Day]]* fra 1962 og ikke minst i rollen som utspekulerte figuren Ben Horne i den legendariske TV-serien *[[Twin Peaks]]* som gikk fra 1990 til 1991.

## Referanser


## Eksterne lenker
*
Slaget ved Cartagena (1643)

**Slaget ved Cartagena** sto mellom Frankrike og Spania 3. september 1643 utenfor Cartagena og avsluttet det hundreårige spanske hegemoniet i den vestlige del av Middelhavet. Flere katastrofale nederlag mot Nederland og Frankrike mellom 1639 og 1644 til sjøs hadde ødelagt den spanske flåtens anseelse som en av Europas sterkeste sjømakter, og det førte til en dyp politisk krise som rystet det spanske kongedømmet gjennom flere år. 

For første gang siden 1559 ble den spanske sjømakten i Middelhavet utfordret i direkte konfrontasjon av en annen sjømakt fra et kristent land. Den nye franske flåten som hadde blitt bygd opp av kardinal Richelieu møtte de spanske krigsskipene på like fot. Den dyktige admiralen Jean Armand de Maillé-Brézé som overtok ledelsen viste seg å være en kompetent og formidabel sjøoffiser for den franske middelhavsflåten som var forsterket med avdelinger fra Atlanterhavsflåten. Han var dessuten en dyktig taktiker spesielt med de dødelige brannskip som ble sendt mot fiendtlige seilskip for å sette dem i brann.

3. september 1642 kom det lenge ventede oppgjøret mellom de to rivaler om herredømmet over det vestlige Middelhavet. Admiral Brézé med 22 skip og 12 brannskip gikk til angrep på den spanske flåten som besto av 29 skip og 14 galeier. Franskmennene påførte dem et knusende nederlag der 12 spanske skip ble ødelagt eller erobret. Den franske taktikken med manøvrerbare brannskip i koordinerte angrep ble så voldsomt at den spanske flåten flyktet tilbake til den viktige flåtehavnen i Cartagena. 3000 er sagt å ha omkommet eller blitt tatt til fange.

Den franske seieren sikret kommunikasjonene til Italia der en ny front mellom Frankrike og Spania om de spanskholdte besittelsene og de italienske allierte av Spania ble åpnet. I 1644 var ikke spanjolene lenger i stand til å sende ut en ny krigsflåte for å slåss med franskmennene som dermed beholdt herredømmet over vestlige Middelhavet. Bare få ganger våget spanjolene i desperasjon å seile ut i konfrontasjon mot den franske middelhavsflåten omkring de spanske besittelsene på den italienske halvøya. 

Men den politiske krisen i 1648 i Frankrike utviklet seg til en stygg borgerkrig kalt Fronde og sjøkrigen ebbet ut i tiden fram til 1659. Begge parter var utmattet av de voldsomme krisene, og hadde ikke lenge midler for å ruste ut nye flåtestyrker mot hverandre. Uansett hadde slaget ved Cartagena gjort slutt på det spanske hegemoniet som den ledende kristne sjømakten i middelhavsregionen, Frankrike ble den rådende sjømakten i vestlige del av Middelhavet og senere hele Middelhavet.

## Kilder
* *Jan Glete* Warfare at Sea 1500-1650 2000 ISBN 0-415-21455-6
Mick Mars

**Robert Alan Deal** (født 1951), kjent som **Mick Mars**, er gitarist i det amerikanske glammetall-bandet Mötley Crüe. Etter at han la ut en annonse i bladet *Recycler* der han presenterte seg selv som en «høylytt, frekk og aggressiv gitarspiller», ble han engasjert til bandet av Nikki Sixx og Tommy Lee.

Mick Mars har slitt med spondylitis ankylosans, bedre kjent som Bekhterevs sykdom, fra han var 19 år. Han gjennomgikk en hofteoperasjon i 2004, og dette gjorde at han ble frisk nok til å bli med bandet på turné igjen.

## Referanser


## Eksterne lenker
*
NU

**NU**, **Nu**, **nU** og **nu** kan bety:

## NU
*Noregs Ungdomslag
*Natur og Ungdom

## Nu
* Nu (navn), et burmesisk personnavn

## nU

## nu
Gårdstenstunnelen

**Gårdstenstunnelen** er en veitunnel i Göteborg i Sverige. Tunnelen ble bygd i 1978 og går mellom Angeredsbron og Angered i nordre Göteborg. Den er 235 meter lang med ett tunnelrør med tre filer.

Tunnelen følger riksvei E6.20, en vei som går rundt den vestre halvdelen av Göteborg.

## Se også

* Veitunneler i Sverige
Götatunnelen

**Götatunnelen** er en veitunnel under sentrale Göteborg i Sverige. Tunnelen ble bygd mellom 2000 og 2006 og ble innviet 16.–18. juni 2006 i samband med målgangen av seilkonkurransen Volvo Ocean Race. Den ble åpnet for trafikken 18. juni. Tunnelen har tre filer i hver retning. 

Tunnelen er Sveriges nest dypeste veitunnel.

## Se også
* Veitunneler i Sverige
Makroøkonomisk politikk

**Makroøkonomisk politikk** var tradisjonelt en samlebetegnelse på pengepolitikk og finanspolitikk og hvordan disse ble benyttet for konjunkturstabilisering. Utviklingen i makroøkonomisk teori med større forsøk på «mikrofundament» har hatt minst to klare konsekvenser for hvordan begrepet «makroøkonomisk politikk» blir benyttet i dag: dels har man vist at mulighetene for kortsiktig konjunkturstabilisering er mindre enn man trodde tidligere og dels har man flyttet fokuset over fra aggregerte størrelser til hvilke økonomiske insentiver individene i samfunnet har, funksjonsmåten til enkeltmarkeder, slik som arbeidsmarkedet, hvordan offentlige og private forsikringsordninger fungerer, osv.
Rossland

**Rossland** er et tettsted på øya Holsnøy i Alver kommune i Vestland. Fylkesvei 564 forbinder Rossland med resten av øya og fastlandet. Nord for Rossland finner du Kårbø og Skjelanger. Til vest for Rossland er halvøyen Io, som det er broforbindelse til. 

Barne- og ungdomsskolen Rossland skule dekker tettstedet.
Borgartinget

**Borgartinget** (norrønt *Borgarþingslog*) var fra 1100-tallet det allmenne lagtinget for området Viken (*Borgarþingslög*), som omfattet kystområdene fra Göta älv (norrønt *[[Elfir]]*) til Rygjarbit (trolig ved Risør). Det har navn etter byen Borg (Sarpsborg) ved Sarpsfossen, som ifølge tradisjonen ble grunnlagt av Olav den hellige i 1016. Enkelte historikere har ment at Borgartinget som lagting var eldre enn byen, mens andre har hevdet at Borgartinget ble etablert av Olav den hellige selv.

En hendelse i 1115 gir imidlertid grunnlag for å anta at Borgartinget er opprettet etter dette tidspunkt. Partene var lendmannen Sigurd Ranesson, som hadde fått den såkalte finneskatten i forlening av Magnus Berrføtt, og Sigurd Jorsalfare, som gjorde gjeldende at han som konge ikke var bundet av farens avtale med Sigurd Ranesson. I denne forbindelse er bare følgende tre lagting i riket nevnt: Frostating, Gulating og Eidsivating.

## Inndeling
Ifølge Snorre Sturlason, er Borgartinget etablert som lagting før 1164, da Snorre forteller at Erling Skakke dette året *lot stevne 4-fylkersting i Borg* for å få bøndenes syn på den avtalen Erling hadde inngått med den danske kong Valdemar den store om å overlate ham Viken, dersom Erlings sønn Magnus Erlingsson ble konge. Den norske krøniken Historia Norvegiæ, skrevet på latin rundt 1170, kaller lagdømmet for Viken, og ikke Borgartingslag. Forfatteren skriver at området bestod av fire fylker, og at grensene var «danskegrensen» (trolig Gøta elv) i øst og Rygjarbit i vest. De fire fylkene var trolig disse:

* Vingulmark (Akershus og Østfold)
* Ranrike (Båhuslen)
* Vestfold
* Grenland

Med unntak av bruddstykker, er bare kristenrettslovene bevart fra Borgartingsloven. De eldste avskriftene er fra 1300-tallet.

## Kongehyllinger
Den første norske kongen som ble kongehyllet (tatt til konge) på Borgartinget var kong Inge Krokrygg. Dette skjedde i 1136, da Inge bare var 2 år gammel. Siden ble Borgartinget hyppig brukt til kongehyllingene på Østlandet, sammen med Haugating i Tønsberg.
Den danske kongen Knut den mektige, som også ble norsk konge i 1028, skal også ha blitt tatt til konge i Borg, som siste hyllingssted etter å ha blitt tatt til konge i hele resten av Norge først. Om Knuts kongehylling brukes ikke begrepet *Borgarting*, Snorre skriver kun at Knut ble tatt til konge i Borg. Det er først med kong Inge drøyt hundre år senere at begrepet Borgarting brukes.

## Se også
*Borgarting lagmannsrett
* Borgartingsloven
* Nasjonal Samlings Borgarting, NS' partistevner i Sarpsborg 1942 og 1943

## Referanser


## Litteratur
*Norseng, Per G. & Eliassen, Sven G.: *Østfolds historie, bind 2. I Borgarsysle*. Østfold fylkeskommune 2005
*Snorre Sturlasson, Olav den helliges saga, Haraldssønnenes saga, Magnus Erlingssons saga. I: *Norges Kongesagaer*, oversatt av Anne Holtsmark. Gyldendal, Oslo 1979
Apple Lisa

**Apple Lisa** var en personlig datamaskin utviklet av Apple Computer på begynnelsen av 1980-årene.

Lisa-prosjektet startet hos Apple i 1978 og utviklet seg til et prosjekt som skulle designe en kraftig personlig datamaskin med grafisk brukergrensesnitt beregnet på forretningsmarkedet.

Lisa ble introdusert i januar 1983 med en prislapp på USD 9 995. Det var en av de første personlige datamaskinene som hadde mus og grafisk brukergrensesnitt. Den brukte en Motorola 68000-mikroprosessor på 5 MHz og hadde 512 kB eller 1 MB internhukommelse.

Den ble levert med programvaren *Lisa 7/7*, som hadde undertittelen *The Complete Office System*. Tittelen 7/7 refererer til de syv programmene som var med i pakken: LisaWrite, LisaCalc, LisaDraw, LisaGraph, LisaProject, LisaList, og LisaTerminal.

Apple Lisa viste seg å bli en kommersiell feilsatsning fra Apples side, den største siden Apple III i 1980. Kundene steilte p.g.a. den høye prisen, og satset heller på rimeligere IBM PC-er, som da hadde begynt å dominere markedet for personlige datamaskiner. Spikeren i kista for Lisa kom da Apple lanserte Macintosh i 1984. Den hadde også mus og grafisk brukergensesnitt, men til en mye lavere pris. Det kom to oppgraderinger til Lisa; Lisa 2 og Macintosh XL som hadde samme ROM som Macintosh, men det endte med at produktlinjen ble faset ut i august 1986.
Bognøy

**Bognøy** (også kalt **Bognø** eller **Bongno**) er ei øy i Alver kommune i Nordhordland. Bognøy var i perioden 1871 til 1964 en del av tidligere Herdla kommune.

Bognøy ligger i inngangen til Radøyfjorden mellom Holsnøy og Radøy, og det er trang passasje i Bognøystrømmen på nordøstsiden, og gjennom Landsvikosen i sørvest. I utstrekning er ca. 1,5 km lang og 0,8 km bred med høyeste punkt 56 moh, og er omkring 750 dekar stor.

Øya var ubebodd fram til rundt 1876 da granskogen som på den tid dekket hele øya ble brent ned, for at øya skulle kunne videre bli ryddet og opparbeidet til gårdsdrift. På denne tid ble Bognøy delt opp i sju eiendommer, hvorav det ble anlagt gårdsbruk på seks av eiendommene. Senere kom det et ekstra gårdsbruk til, etter at den ene gården ble delt opp. Gårdsbrukene på Bognøy er forholdsvis små, hvor fiske utgjorde deler av inntekten. På det meste levde det folk i ti husstander på Bognøy, men idag er det ikke fastboende igjen, etter at den siste fastboende flyttet i 2007 grunnet høy alder. På sommerstid kan Bognøy fremstå som en idyllisk ferieperle, men arealene som tidligere var opparbeidet for gårdsdrift er nå i stor grad gjengrodd av vegetasjon.

I september 2011 startet Olav Andre Soltveit, sønn til eier av bruksnummer 2 -Bakken- opp igjen med gårdsdrift. Han har hatt nærmere 100 villsauer gående på store deler av Bognøy. På Bakken er det ryddet masse skog og kratt for å få frem igjen det gamle kulturlandskapet.

Det er ikke veiforbindelse til øya, men i tidligere år gikk dampbåten fra Bergen innom Bognøy kai.

Siden begynnelsen av 1970-tallet har det vært drevet fiskeoppdrett ved Bognøy.

## Referanser
Babes in Toyland

**Babes in Toyland** er en amerikansk grunge-gruppe som ble dannet i Minneapolis, Minnesota i 1987 av tre kvinner med spesielt Kat Bjelland som frontfigur. Bandet var hovedsakelig aktivt fram til 1997. 

Mellom 1989 og 1995 spilte bandet inn tre studioalbum og ble oppfattet som en del av grunge-bevegelsen. Selv om de aldri var en del av den feministiske bevegelsen «Riot grrrl» knyttet media deres musikk (og andre aggressive jenteband) feilaktig opp til dette scenebildet. Medlemmer i *Babes in Toyland* besto av Kat Bjelland (elektrisk gitar og sang), Lori Barbero (trommer) og Michelle Leon (bass). Sistnevnte ble erstattet av Maureen Herman i 1992.

I 2014 ble det kjent at de gjenforenes etter å ha vært oppløst i 18 år. Bandet annonserte i 2015 en rekke konserter.    

## Referanser


## Album
* *Spanking Machine* (1989)
* *To Mother*
* *Fontanelle* (1992)
* *Painkillers*
* *Nemesisters*

## Eksterne lenker
* 
* 
*
Barneloven

**Lov om barn og foreldre (barnelova)** er en norsk lov som trådte i kraft 1. januar 1982. Loven regulerer forhold i forbindelse med fødsel, hvem som regnes som foreldre, foreldreansvar, fast bosted, samværsrett, saksgang barnefordeling ved uenighet etter samlivsbrudd, bruk av tvang og fostringsplikt. Loven oppheves når den nye barneloven av 2025 trer i kraft.

## Se også
* Barnerett
* Barnevernloven
* Barnets beste
* Barne-, ungdoms- og familiedirektoratet
* Barneombudet

## Eksterne lenker
* Barnelova hos lovdata.no
Koinonia

**Koinonia** var et kristent jazz-band som ga ut mange album fra 1982 og fram til 1990, da bandet ble oppløst. Innspillingene var hovedsakelig instrumentale.

Bandet besto av musikere som bodde i Los Angeles:
* Alex Acuña (tidligere i Weather Report), perkusjon
* Abraham Laboriel, bass
* Justo Almario, saksofon, fløyte og wind controller
* John Phillips, treblåsere
* Lou Pardini, keyboard og vokal
* Hadley Hockensmith og Dean Parks, gitar
* Harlan Rogers, keyboard
* Bill Maxwell, trommer

## Diskografi
Koinonias album inkluderer:
* *More than a feelin*' (1982)
* *Celebration* (1984)
* *Frontline* (1986)
* *Koinonia* (1989)
* *Pilgrim´s Progression* (1991)

I 2005 ble et opptak fra en konsert i Göteborg kalt «Celebrate In Gothenburg» (1983) utgitt på DVD.

## Referanser


## Eksterne lenker
*
Bolle

**Bolle** har flere betydninger:

* Bolle (beholder)
* Bolle (mål)
* Bolle (bakverk)

## Personer
* Bolle Luxdorph (1643–1698), dansk embetsmann
* Eivind Albin Andreas Bolle (1923–2012), tidligere statsråd og stortingsrepresentant fra Ap.
* Trond André Bolle (1968–2010), en norsk kommandosoldat og orlogskaptein i Marinejegerkommandoen.
Abraham Laboriel

:*For trommeslageren, se [[Abe Laboriel Jr.]]*

**Abraham Laboriel** senior, også kjent som **«Abe»**, (født 17. juli 1947) er en meksikansk bassist som har spilt på over 3&nbsp;000 innspillinger. *[[Guitar Player Magazine]]* har beskrevet ham som "the most widely used session bassist of our time". Laboriel er far til trommeslageren Abe Laboriel Jr.

Laboriel ble født i Mexico by. Han var opplært i klassisk gitarspill, men byttet til bassgitar mens han studerte ved Berklee School of Music. Henry Mancini oppmuntret Laboriel til å flytte til Los Angeles, California og få en karriere innen musikk. Siden da har han jobbet med utøvere så forskjellige som Donald Fagen, Lee Ritenour, Dave Grusin, Andy Pratt, Stevie Wonder, Barbra Streisand, Al Jarreau, Billy Cobham, Dolly Parton, Elton John, Ray Charles, Madonna, Paul Simon, Keith Green, Alvaro Lopez and Res-Q Band, Lisa Loeb, Quincy Jones, Russ Taff, Engelbert Humperdinck, Ron Kenoly, Rabito, Crystal Lewis, Chris Isaak, og Michael Jackson. Laboriel har spilt inn tre soloalbum: *Dear Friends*, *Guidum* og *Justo & Abraham*. Til disse albumene samlet han blant annet musikerne Alex Acuña, Al Jarreau, Jim Keltner og Phillip Bailey.

Laboriel startet og var med i bandene Friendship og Koinonia. Han spilte også i gruppen Canela, med Alex Acuña, Patrice Rushen og Justo Almario.

Han ble kristen den 11. oktober 1977 og gjestet 
Skjærgårds Music & Mission Festival i 1983 med Larry Norman, som var «kristenrockens far».
Laboriel spilte i studiobandet på Walkin' on Air med Bobbysocks i 1987. Han var med
Koinonia i Askerhallen 12.3.1988 og med Al Jarreau  i Skedsmohallen 3.4.1989. 
Han spilte bass på Get Together med Oslo Gospel Choir i 1991, besøkte Cosmopolite 26.6.1992 og
figurerte samme høst på Sissel Kyrkjebø sin Gift of Love, og Caroline Asplin sin debutplate Compassion.
Med eget band opptrådte han i Bergen (Club Maxine) 8.11.1993 og på Rockefeller i Oslo 10.11, bare fem dager efter hans sønn
Abe Laboriel Jr. (trommer) hadde vært på Rockefeller.  Året efter gjestet han Kragerø med Stavanger Gospel Choir den 2.7, 
Den 24.11.1994 var han på Rebekka West i Oslo med Justo Almaria saksofon, Greg Mathieson piano og Bill Maxwell trommer.
Justo og bandet var også med da han gjestet Rockefeller 11.5.1995.  Med Andrea Crouch spilte bandet (Koininia) på
Risøya utenfor Tvedestrand den 6.7.2000, det var Skjærgårds Music & Mission Festival. Med eget band Open Hands
var han atter på Risøya i juli 2010 og juli 2016.

## Referanser


## Eksterne lenker
* 
* 
*
Geitved

**Geitved** (*Rhamnus cathartica*) er en stor, løvfellende busk eller et lite tre i geitvedslekten innenfor trollheggfamilien. Den har først en opprett vekst, men blir senere overhengende. Hvert skudd ender i en abortert grein, som blir til en torn. Bladene er ovale og rundtakkete med buede nerver. Oversiden er kraftig mørkegrønn. Blomstene er grønne og sees ikke. Den blomstrer i juni, og siden planten er særbu, sitter de hannlige blomstene samlet på rent hannlige individer og motsatt de hunnlige. Fruktene er svarte steinfrukter med en kjerne. Rotnettet består av grove, djuptgående hovedrøtter og fine, høytliggende siderøtter. Hele planten er giftig.

Planten hører hjemme på leiret, mineralrik bunn med konstant fuktighet. Geitved vokser i store deler av Europa, og vest i Asia, spredte lokaliteter i Nord-Afrika. Naturalisert seg i Nord-Amerika, hvor den stedvis blir betegnet som en invasjonsplante. I Norge finnes den bare i områder nær Oslofjorden.

## Eksterne lenker
*
Hettefly

* *[[Cucullia]]*

**Hettefly** (Cuculliinae) er en gruppe av sommerfugler som hører til den store familien nattfly (Noctuidae). De er middelsstore nattfly med spoleformet kropp og smale vinger, og kan minne om tussmørkesvermere (Sphingidae). Artene har larver som lever på kurvplantefamilien (Asteraceae). Larven er nakne og gjerne fargerike, det er ofte lettere å finne dem enn de grå, voksne sommerfuglene. De fleste av de norske artene er forholdsvis sjeldne og finnes bare i de varmeste delene av landet.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien **hettefly, Cuculliinae**
************** Burothettefly, *[[Cucullia absinthii]]* (Linnaeus, 1761) 
************** Skogsalathettefly, *[[Cucullia lactucae]]* (Denis & Schiffermüller, 1775)
************** Svevehettefly, *[[Cucullia lucifuga]]* (Denis & Schiffermüller, 1775)
************** Lyst hettefly, *Cucullia umbratica* (Linnaeus, 1758)
************** Vårhettefly, *[[Cucullia chamomillae]]* (Denis & Schiffermüller, 1775)
************** Gullrishettefly, *[[Cucullia gnaphalii]]* (Hübner, 1813)
************** Strandstjernehettefly, *[[Cucullia asteris]]* (Denis & Schiffermüller, 1775)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_fraudatrix.html
## Eksterne lenker
*
Geir Sundstøl

**Geir Sundstøl** (født 1969) er en norsk musiker som spiller en rekke strengeinstrument; marxophone, akustisk gitar, elektrisk gitar, mandolin, pedalsteel, bouzouki, lapsteel, banjo, dobro og munnspill.

Han er en mye brukt studiomusiker, og har blant annet bidratt på innspillinger og konserter med Odd Nordstoga, Young Neils, deLillos, Di Derre og Bjørn Eidsvåg. Midt på 90-tallet turnerte han med den amerikanske musikeren Jimmie Dale Gilmore i USA etter at han ble oppdaget av Gilmore under Down on the Farm-festivalen i 1993. Totalt har han bidratt på mer enn 260 norske, svenske og amerikanske utgivelser. I 1994 fikk han Gammleng-prisen i klassen studio.

Av egne prosjekt var han på begynnelsen av 1990-tallet medlem av Halden-bandet Rovers som i 1991 ga ut albumet *Cowboy Elephant*. I 2000 var han med å starte trioen Morris som etterhvert ble redusert til et enmannsband bestående av kun Sundstøl. I 2002 ga han ut albumet *Ingen ringere enn...* under Morris-navnet. Bandet består i dag av Sundstøl og Erland Dahlen. I 2007 ga han sammen med bandet Leieboerne ut albumet *Følg oss hjem, Ole Paus* som en hyllest til Ole Paus.
Sundstøl ga ut albumet *Sweethearts* sammen med Lynni Treekrem i 2003. I 2015 kom den første platen hans under eget navn, *[[Furulund (album)|Furulund]]*. For platen ble han nominert til Spellemannprisen 2015 i åpen klasse. Han vant Spellemannprisen 2018 i åpen klasse for sitt tredje album, *Brødløs* fra 2018.

I 2011 og 2012 toppet Sundstøl Gramo-statistikken som den mest spilte norske utøveren på norsk radio.

## Diskografi
* *[[Furulund (album)|Furulund]]* (2015)
* *[[Langen ro]]* (2016)
* *[[Brødløs (album)|Brødløs]]* (2018)
* *St. Hanshaugen Steel* (2021)
* *Sakte film* (2025)

### Med [[Lynni Treekrem]]
* *[[Sweethearts]]* (2003)

### [[1st Revolution Orchestra]]

* *[[1st Revolution Orchestra (album)|1st Revolution Orchestra]]* (1991)
### [[Morris (band)|Morris]]
* *Sola* (2001)
* *[[Ingen ringere enn...]]* (2002)
* *Rytmeboks og synth* (2002)
* *Tønsberg* (2002)
* *Karriharry* (2003)
* *Bonde ifra bygda* (2005), med Ottar Johansen
### [[Rovers]]
* *[[Restless Passport]]* (1989)
* *[[Cowboy Elephant]]* (1991)
* *Blås!* (1995)

### [[Kåre Virud]]
* *[[I teatret]]* (2001))
* *[[Ild og Vann]]* (2005)
### [[Everest (band)|Everest]]
* *[[Friday Afternoon]]* (2002)

### [[Rosenkrantz (band)|Rosenkrantz]]
* *Vinter* (2008)
* *[[En dag i mai]]* (2009)
* *Sommerengel* (2010) med Christel Johnsen

### [[Leieboerne]]
* *[[Følg oss hjem, Ole Paus]]* (2007)

### Andre deltagelser

## Referanser


## Eksterne lenker
* 
* 
* 
*  Biografi fra Tylden
*  Diskografi
*  Portrettintervju fra 2019 hos NRK
Agra fort

:*[[Det røde fortet]] henviser til [[stormogul]]enes residens i [[Delhi]]




*'Agra fort** – også kjent som **Lal Qila**, **Agra røde fort** eller bare **Røde fort*' – er et fort i [[Agra (by i India)|Agra]] i den [[India|indiske]] delstaten [[Uttar Pradesh]]. Fortet ble i [[1983]] tatt med på [[UNESCO]]s liste over [[Verdensarven|verdens kulturarv]]. Agra Fort ligger omkring 2,5 km nordvest for [[Taj Mahal]]. Fortet har en 2,5 km lang mur rundt det som var den keiserlige hovedstaden. Agra fort ble konstruert av [[Mogulriket]]s tredje [[stormogul]], [[Akbar den store]]. Byen Agra var i en periode Mogulrikets hovedstad, og flere av rikets stormoguler hadde sitt bosted på fortet.

Innenfor citadellet befinner det seg et stort antall palasser som Khas Mahal og Shish Mahal, det åttekantete tårnet Muhammam Burj, mottagelsesrom som Diwan-i-khas bygget i 1637 og Diwan-i-am. Det er også et par moskeer bygget i hvit marmor. Moti Masjid (*perlemoskeen'') bygget 1646&ndash;53 av Shah Jahan og Nagina Masjid bygget av Aurangzeb. Disse er blant de viktigste monumenter innen en indisk-muslimsk kunst som også hadde sterke påvirkeninger fra Persia. 

## Beliggenhet
Fortet ligger i byen Agra i Uttar Pradesh, på bredden av elven Yamuna. Området fortet er bygget på ble tidligere kalt for Badalgarh.

## Historie
Den indiske sultanen Sikandar Lodi valgte å flytte sin hovedstad fra Delhi til byen Agra. Under hans og sønnen Ibrahim Lodis styre ble flere palasser, moskeer og brønner bygget på området der Agra fort ligger nå. Senere ble området okkupert av Humayun, som ble kronet til stormogul her i 1530.

I 1558 ankom Mogulrikets tredje stormogul, Akbar den store, stedet. Han ga order om å bygge opp igjen bygningene, med rød sandstein. Rundt 4000 arbeidere arbeidet med dette i 8 år, og byen sto ferdig i 1573. Abul Fazl, som hadde stilling som Akbar den stores hoffhistoriker, nevner at dette omfattet rundt 5000 byninger. Mange av disse har senere forsvunnet.

## Referanser


## Eksterne lenker
* Agra Fort på UNESCOs verdensarvliste
Juste

**Juste** er en gammel volumenhet for måling av flytende væske og smør i Skandinavia, herunder også i Norge. I Norge tilsvarte en juste ca. 0,675 liter og ble gjerne inndelt som 1/4 bolle eller 4 peler. Som smør utgjorde en juste også en 1/24 ask. Volumet kan imidlertid ha variert til ulike tider opp gjennom historien.
Brodd Idrettslag

:*For idrettslaget fra [[Stavanger]], se [[Idrettslaget Brodd]]*

**Brodd Idrettslag** (Brodd IL) er et fleridrettslag fra Rygg i Gloppen kommune. Laget ble stiftet i 1919, og har gjennom årene hatt tilbud sentrert rundt hovedidrettene friidrett og turn. Idrettslaget har senere også hatt aktive fotball- og håndballgrupper, men disse er nå lagt ned. Per 2009 har laget også egne treningsgrupper for basketball og allidrett.

## Historie
På Hestenesøyra, fem kilometer vest for Rygg, ble *Nesstrand Idrettslag* stiftet i 1902. Det er ukjent hvor lenge det laget hadde aktivitet, men beboerne på Hestenesøyra har siden sognet til Brodd IL.

## Anlegg
Brodd IL har egen fotball- og friidrettsbane, kalt *Loggane stadion*. Anlegget ble bygget på dugnad av bygdefolket. I tillegg nytter laget bygdehuset *Runnevang* til turn og innendørs treninger.

Laget nytter i tillegg det storslagne naturen i fjella over fjorden med *fjelltrim*. De har plassert bokser med innskrivingsbøker og poengberegning etter turenes vanskelighetsgrad.

## Pokalkamp mot Hyen IL
I en årrekke har idrettslagene Hyen IL og Brodd IL hatt en årlig pokalkamp i friidrett.

## Kjente utøvere
*  Atle Rygg Årdal (f. 1987), innehar norsk bestenotering for 15-åringer i sleggekast med  (med  lang streng).
* Marte Rygg Årdal (f. 1992), sleggekaster med bronsemedalje i sleggekast fra senior-NM, bare 16 år gammel. Hun er med det det eneste medlem av Brodd IL med NM-medalje for seniorer.
* Vegard Sælen (f. 1995), innehar norsk bestenotering for 13-åringer i diskoskast  med 

## Referanser

  
## Eksterne lenker
* Brodd IL på bygdenettsida sjedu.no 
* NRKs fylkesleksikon om idretten i Gloppen
Nebbfly

* *[[Hypena]]*

**Nebbfly** (Hypeninae) er en gruppe av sommerfugler som tilhører den store familien praktfly (Erebidae), inntil nylig ble de ført til gruppen nattfly (Noctuidae). De er middels store, forholdsvis slanke nattfly som utmerker seg med brede, trekantede forvinger og lange labialpalper som stikker fram som et "nebb". De minner mer om store mott (Pyralidae) enn om andre nattfly. Tre arter finnes i Norge, den vanligste er neslenebbfly (*Hypena proboscidalis*).

## Utdødde arter
Flere arter av nebbfly fra Hawaii og andre øyer i Stillehavet er i dag utdødde.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien praktfly, Erebidae
************* Underfamilien **nebbfly, Hypeninae**
************** Slekten *[[Hypena]]* Schrank, 1802 - 10 arter i Europa, i Norge:
*************** Neslenebbfly, *[[Hypena proboscidalis]]* (Linnaeus, 1758)
*************** Humlenebbfly, *[[Hypena rostralis]]* (Linnaeus, 1758)
*************** Blåbærnebbfly, *[[Hypena crassalis]]* (Fabricius, 1787)
************** *[[Rhynchina canariensis]]* Pinker, 1962 - Kanariøyene
************** Slekten *[[Zekelita]]* Walker, 1863 - 3 arter i Europa

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hypena_proboscidalis.html
* Fauna Europaea Web Service Versjon 2.5 (2012) http://www.faunaeur.org/ 
## Eksterne lenker
*
Bolle (mål)

**Bolle** er en gammel volumenhet for måling av flytende væske og smør i Europa og Skandinavia, herunder også i Norge. I Norge tilsvarte en bolle ca. 2,7 liter og ble gjerne inndelt som 4 juster eller 12 peler, og tilsvarer 1/4 ask. Volumet kan imidlertid ha variert til ulike tider opp gjennom historien og har nok også tilsvart 3,86 liter.

## Referanser


Norske måleenheter
Dagfly

* *[[Calophasia]]*
* *[[Sympistis]]*

**Dagfly** (Oncocnemidinae) er en gruppe av sommerfugler som hører til den store familien nattfly (Noctuidae). I motsetning til de fleste andre medlemmer av familien flyr de om dagen. Dagflyene er små, tettbygde, mørkspraglete nattfly, bakvingene er gjerne hvite med bred, svart kant.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien dagfly, Oncocnemidinae
************** Torskemunnfly, *[[Calophasia lunula]]* (Hufnagel, 1766)
************** Slekten *[[Sympistis]]* Hübner, 1823
*************** Myrdagfly, *[[Sympistis funebris]]* (Hübner, 1809)
*************** Gnistdagfly, *[[Sympistis heliophila]]* (Paykull, 1793)
*************** Broket dagfly, *[[Sympistis lapponica]]* (Thunberg, 1791)
*************** Sotdagfly, *[[Sympistis nigrita]]* (Boisduval, 1840)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/calophasia_lunula.html

## Eksterne lenker
*
Ask (mål)

**Ask** (eller *eske*) er en gammel volumenhet for måling av tørrvarer og smør i Skandinavia, herunder også i Norge. I Norge tilsvarte en ask ca. 10,8 liter og ble gjerne inndelt som 4 boller, 16 juster eller 48 peler.

I gammel tid skal asken også ha utgjort 8 kanner eller 16 potter noen steder, men da tilsvarte volumet ca. 15,4 liter omregnet til vår tid. Det er også kjent at en ask kan ha utgjort ca. 10,8 liter i en periode (kanskje i norrøn tid). Fra denne perioden er også benevnelsen «20-ask kjerald» kjent (tilsvarte 20 asker eller ca. 216 liter/239 kg smør). Volumet på en ask har altså variert til ulike tider og steder opp gjennom historien.

## Referanser


Norske måleenheter
Munkefly

* *[[Colocasia]]*
* *[[Panthea]]*

**Munkefly** (Pantheinae) er en gruppe av sommerfugler som hører til den store gruppen Noctuoidea. De blir enten regnet som en egen familie, Pantheidae, eller som en underfamilie av nattfly, Noctuidae. De skiller se fra de fleste nattfly ved at hannene har tydelig fjærformede antenner.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien munkefly, Pantheinae (eventuelt familien Pantheidae)
************** Bartremunkefly, *[[Panthea coenobita]]* (Esper, 1785)
************** Hasselmunkefly, *[[Colocasia coryli]]* (Linnaeus, 1758)

## Kilder
* Norges sommerfugler – Nattfly http://www.nhm.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Bartremunkefly: http://www2.nrm.se/en/svenska_fjarilar/p/panthea_coenobita.html. Hasselmunkefly: http://www2.nrm.se/en/svenska_fjarilar/c/colocasia_coryli.html
## Eksterne lenker
*
Sranan

**Sranan** (også **surinamesisk**, **taki-taki**, **surinaams** og **sranan Tongo**, «det surinamske språket») er et språk som snakkes som morsmål av 120&nbsp;000 i Surinam. Det er et kreolspråk med elementer fra først og fremst nederlandsk, engelsk, portugisisk og ulike sentral- og vestafrikanske språk, men det finnes også innslag av spansk, fransk, hindi, javanesisk, kinesisk og ulike indianske språk.

## Referanser
Fuglesteg

**Fuglesteg** er en fjellgård i Luster kommune i Sogn og Fjordane. Gården ligger 630 meter over havet på en fjellhylle over Fortun. Den ble bygget i 1830 av Sylfest Ormelid, som i fem år bar stein til huset før han fortalte sin kone om byggeplanene. All stein på gården ble brukt til hovedhuset, som er femten meter langt og åtte meter bredt i to fulle etasjer. Murene i huset er mer enn en meter tykke. Mellom steinene er det pakket jord, og så lenge byggverket ble holdt tørt, var det svalt om sommeren og greit å bo i om vinteren.

Christian Sulheim, som i sin tid ledet organisasjonen Norsk Kulturarv, mente Fuglesteg var Norges svar på Keopspyramiden i Egypt.

## Brann og gjenoppbygging
Gården, med både våningshus og fjøs, brant ned i 1985. Bare steinveggene stod igjen, og når det kom fuktighet til, ble steinene sprengt ut av muren. Men i år 2000 ble det tatt et initiativ av Luster Turlag for å restaurere bygningene. I tillegg til 2500 dugnadstimer ble det brukt 2,1 millioner kroner på prosjektet. Pengene ble skaffet til veie av familien, Luster kommune, Olav Thon og Fylkesmannen i Sogn og Fjordane. I tillegg ble det gitt tippemidler til prosjektet.

## Turistmål
Stedet er nå en hytte i Den Norske Turistforenings løypenett, men den har ikke vertskap. Fuglesteg har 23 sengeplasser.

For å komme til Fuglesteg kan man kjøre med bil til Fortun og gå resten av veien til fots. Alternativt kan man kjøre Tindevegen ned til Berdalen, som er fjellstølen til Fuglesteg, og gå til fots videre til Fuglesteg via Heimdalen.

## Eksterne lenker
* 
* Omtale på Turistforeningens sider
* Bilde hos Sognafoto
* NRKs side med video fra Luster, blant annet med film fra Fuglesteg
DIANA

**Differensiell Analysator** (DIANA, 1954–1968) var en norsk analog datamaskin konstruert for å løse differensialligninger. Den var en av landets første datamaskiner, og den første ved Norges Tekniske Høyskole.

Maskinen ble bygd ved NTH under ledelse av Jens Glad Balchen i perioden 1952-54, inspirert av hans opphold ved Yale University i USA (1951), og finansiert i stor grad av NTNFs Utvalg for matematikkmaskiner. NTH og SINTEF hadde allerede utviklet en styring av verktøymaskiner sammen med Kongsberg Våpenfabrikk, hensikten med DIANA var å samle erfaring med slik styring ved hjelp av en generell datamaskin som ikke var skreddersydd for et fastlagt prosjekt. I dette prosjektet deltok blant annet Jens H. Mo og Hans Levold.  Maskinen ble tatt i bruk i faget kybernetikk (1955) for styring av prosesser.

1968 ble DIANA ble avløst av et EIA680 hybridsystem, et digital-/analog-system på grunnlag av en PDP fra DEC.

## Referanser
Magikon

**Magikon forlag** er et lite, norsk forlag etablert av illustratørene Kristin Roskifte og Svein Størksen i 2007. Magikon er et nisjeforlag som gir ut bildebøker og andre bøker med tilknytning til fagområdet visuell kommunikasjon og kultur.

## Eksterne lenker
*
Kubisk zirkonia

**Kubisk zirkonia** (ofte forkortet **CZ**) er den kubisk-krystallinske formen av zirkoniumdioksid, og fremstilles kunstig i stor skala for bruk som etterligning av diamant. 
Materialet er hardt, optisk feilfritt og vanligvis fargeløst, men kan også produseres i en rekke ulike farger. Det må ikke forveksles med **zirkon**, som er et naturlig forekommende zirkoniumsilikat (ZrSiO₄). Kubisk zirkonia forekommer svært sjelden i naturen.

på grunn av sin lave pris, høye slitestyrke og sterke visuelle likhet med diamant, har syntetisk kubisk zirkonia siden 1976 vært den mest brukte og økonomisk viktigste diamantimitasjonen innen gemmologi. Dens fremste konkurrent blant syntetiske edelstener er syntetisk moissanitt, som ble utviklet senere.

## Litteratur
*
Zamora (Spania)

**Zamora** er en by i regionen Castilla y León i Spania, nær grensa til Portugal. Zamora, som er hovedstad i provinsen ved samme navn, har cirka 65 000 innbyggere (2001). Den preges av mange romersk-katolske kirker, blant dem den kjente katedralen. Påskefeiringa trekker hvert år mange besøkende til byen.

## Referanser


## Eksterne lenker
* 
* Guide for Zamora 
* De provinsielle myndighetene i Zamora
Foll

**Foll** (eller *fold*) er en urgammel måte til å måle brutto avkastning av avling med, kjent siden før kristendommens inntog i verden. Foll nevnes blant annet i Første Mosebok og brukes altså i forbindelse med innhøstingen til å måle brutto gevinst med. I Matteus evangelium ble ordet erstattet med omskrivningen «ganger det som ble sådd» i revisjonen fra 2005. Benevnelsen har også blitt utstrakt brukt i Europa og Skandinavia helt opp mot våre dager, herunder også i Norge.

## Eksempel
Setter man ut 1&nbsp;000&nbsp;kg poteter og høster 5&nbsp;000 får man 5 foll (altså fem ganger innsatsen).

Begrepet foll dukker opp i sangen «Jeg er Havren»:

:*Jeg er havren, jeg har bjeller på,*

:*mer enn tyve tror jeg på hvert strå.*

:*Bonden kaller dem for mine foll.*

:*Gud velsigne ham den bondeknoll.*

## Referanser
Zamora

**Zamora** kan vise til:

## Steder
**Ecuador**
* Zamora (Ecuador) – en by i Ecuador
* Zamora Chinchipe – en provins i Ecuador
* Zamora (elv) – ei elv i Ecuador
**Mexico**
* Zamora de Hidalgo – en by i delstaten Michoacán
* Gutiérrez Zamora (Veracruz) – en kommune i delstaten Veracruz
**Spania**
* Zamora (Spania) – en by i regionen Castilla y León
* Zamora (provins) – en provins i regionen Castilla y León
**USA**
* Zamora (California) – et sted i California
**Venezuela**
* Zamora (Aragua) – en kommune i delstaten Aragua
* Zamora (Falcón) – en kommune i delstaten Falcón
* Zamora (Miranda) – en kommune i delstaten Miranda

## Personer
*Bobby Zamora – engelsk fotballspiller
*Diane Zamora – amerikaner dømt for mord
*Ezequiel Zamora – venezuelansk militær kommandant
*Jesús Jiménez Zamora – president i Costa Rica i 1860-årene
*Jesús María Zamora – spansk fotballspiller
*José Rubén Zamora – guatemalansk journalist.
*Lonnie Zamora – politimann i New Mexico, vitne til den berømte Socorro UFO-hendelsen i 1964
*Pedro Zamora – kubansk-amerikansk aids-aktivist
*Pedro Zamora Álvarez – guatemalansk fagforeningsmann, myrdet 2007
*Ricardo Zamora – spansk fotballspiller og -trener
*Rubén Zamora – salvadoransk politiker
*Tye Zamora – amerikansk bassist
*Zamora the Torture King – artistnavnet til den amerikanske underholderen Tim Cridland
Åpne fengsler

**Åpne fengsler** er fengsler uten mur, gitter eller andre foranstaltninger som skal forhindre at fanger rømmer. Istedenfor skal det dannes et tillitsforhold. En forutsetning for plassering i åpent fengsel er at man ikke har grunn til å tro at fanger vil prøve å rømme eller begå uregelmessigheter under oppholdet. 

Flere av fengslene i Norge er arbeidskolonier, i det vesentlige beregnet for personer som er dømt for promillekjøring eller andre som utholder kortvarige straffer. Etter hvert har man i stadig større utstrekning latt fanger med lengre straffedommer få sone i åpne fengsler, som regel i den siste delen av soningstiden som et ledd i en gradvis tilbakeføring til livet i frihet.
Flores (Indonesia)

**Flores** er en øy i provinsen Nusa Tenggara Timur i Indonesia. Største by er Maumere. Øya består av minst ni aktive vulkaner og er en av de tre øyene i verden hvor komodovaranen lever naturlig. I 2003 oppdaget man beinrester etter et tidligere ukjent kortvokst menneske, kalt Homo floresiensis, på Flores. 

## Referanser


## Eksterne lenker
*
Fantomet 1967

**[[1967]]** var den fjerde årgangen av ***[[Fantomet]]*** i Norge. Det ble utgitt ti nummer dette året. I juleutgaven, nummer ti, var det to Fantomethistorier; «Juvelbanden» og «Fantomets list». Alle elleve Fantometeventyrene var skrevet av Lee Falk og tegningene var av Wilson McCoy.

## Utgivelser i Norge
Ginka Zagortsjeva

**Ginka Zagortsjeva-Bojtsjeva** (bulgarsk: Гинка Загорчева-Бойчева, født 12. april 1958 i Plovdiv) er en tidligere bulgarsk friidrettsutøver (hekkeløp). Zagortsjeva er mest kjent for å ha blitt verdensmester på 100 m hekk under VM i Roma 1987 på tiden 12,25, noe som var en ny verdensrekord. Året etter ble denne tiden slått av Jordanka Donkova som også er fra Bulgaria. Zagortsjeva ble også nummer i tre under VM 1983 og under EM 1986.

## Referanser


## Eksterne lenker
*
Fylkesvei 44 (andre betydninger)

I Norge finnes **fylkesvei 44** i de følgende fylkene:

*Fylkesvei 44 (Aust-Agder)
*Fylkesvei 44 (Hordaland)
*Fylkesvei 44 (Oppland)
*Rogaland (primær fylkesvei)
*Fylkesvei 44 (Nordland)
*Fylkesvei 44 (Telemark)
*Vest-Agder (primær fylkesvei)
Fylkesvei 440 (andre betydninger)

**Fylkesvei 440** kan vise til :
*Fylkesvei 440, en primær fylkesvei i Rogaland
*Tidligere fylkesveier:
**Fylkesvei 440 (Hedmark)
**Fylkesvei 440 (Nordland)
**Fylkesvei 440 (Nord-Trøndelag) (før 1. januar 2018)
**Fylkesvei 440 (Oppland)
Zamora (provins)

**Zamora** er en provins i den autonome regionen Castilla y León i vestlige Spania. Zamora grenser til Portugal og til de spanske provinsene Ourense, León, Valladolid og Salamanca. Det bor 197 221 mennesker i provinsen (2008), hvorav en tredjedel holder til i hovedstaden Zamora. Det leonesiske språket brukes fortsatt i de mer tyntbefolkede områdene av provinsen.

## Bilder

Catedral zamora.JPG|Katedralen i Zamora og elva Duero
Zamora - Iglesia de San Juan.jpg|Iglesia de San Juan, Zamora
Torre del Caracol - Benavente (Zamora).JPG|Torre del Caracol, Benavente, Zamora


## Referanser


## Eksterne lenker
*
Sikka (Indonesia)

**Sikka** er et *kabupaten* på øya Flores i Nusa Tenggara Timur-provinsen i Indonesia. Det dekker et område på 1 731,9 km² og har en befolkning på 300 000. Hovedstaden er Maumere.

* http://www.sikkakab.go.id/
Fylkesvei 441 (andre betydninger)

I Norge finnes **fylkesvei 441** i de følgende fylkene:

*Fylkesvei 441 (Nordland)
*Fylkesvei 441 (Rogaland)
*Fylkesvei 441 (Vest-Agder)
Fylkesvei 445 (andre betydninger)

I Norge finnes **fylkesvei 445** i de følgende fylkene:

*Fylkesvei 445 (Hedmark)
*Fylkesvei 445 (Rogaland)
Michelle Perry

**Michelle Perry** (født 1. mai 1979 i Granada Hills, California) er en amerikansk friidrettsutøver (hekkeløper). 

Hun konkurrerer i hovedsak på 100 meter hekk og sjukamp. Hennes personlige rekord er 12,43 på 100 m hekk og respektable 6 126 poeng i sjukamp. Hun ble amerikansk mester på 100 m hekk i 2005. Hun ble nummer tre under de amerikanske OL-uttagningene i sjukamp og deltok under Sommer-OL 2004.

Perry er to ganger verdensmester på 100 meter hekk, i Helsingfors 2005 og Osaka 2007.

## Referanser


## Eksterne lenker
*